҃е́нникъ мл҃тву сію̀: ̑и бж҃е на́шъ, наказу́яй и па́ки исцѣля́яй, воздвиза́яй ѿ землѝ ни́ща, и ѿ гно́ища возвыша́яй убо́гаго:сиро́тъ ѻ́ч҃е, и ѡбурева́емыхъ приста́нище, и неду́гующихъ врачу̀, не́мѡщи на́шя неболѣ́зненнѡ нося́й, и неду́ги на́шя пріе́мляй:въ ти́хости ми́луяй, превосходя́й беззакѡ́нія, и изъ̑има́яй непра̂вды:ско́рый въ по́мощь, и ко́сный во гнѣ́въ, ду́нувый на своя̂ уч҃нкѝ, и рекі́й:пріими́те дх҃а ст҃а́го, ѝмже а́ще ѡста́вите грѣхѝ, ѡста́вятся ѝмъ:пріе́мляй грѣ́шныхъ покая́ніе, и вла́сть имѣ́яй проща́ти грѣхѝ мнѡ́гія и лю̂тыя:и исцѣле́ніе подава́я всѣ̂мъ, въ не́мощи и долгонеду́жіи пребыва́ющымъ:и́же менѐ смире́ннаго и грѣ́шнаго, и недосто́йнаго раба̀ твоего̀ во мно́зѣхъ грѣсѣ́хъ сплете́ннаго, и страстьмѝ сласте́й валя́ющагося, призва́вый во ст҃ы́й и превелича́йшій степе́нь сщ҃е́нства, и вни́ти во вну́треннее завѣ́сы, во ст҃а̂я ст҃ы́хъ, идѣ́же прини́кнути ст҃і́и а́гг҃ли жела́ютъ, и слы́шати єѵг̑льскій гла́съ гдс̑а бг҃а, и зрѣ́ти самозра́чнѣ лицѐ ст҃а́гѡ возноше́нія, и наслажда́тися бж҃е́ственныя и сщ҃е́нныя літургі́и